สำนักวิชาวิทยาศาสตร์ มหาวิทยาลัยแม่ฟ้าหลวง

สำนักวิชาวิทยาศาสตร์ มหาวิทยาลัยแม่ฟ้าหลวง (อังกฤษ: School of Science, Mae Fah Luang University) ก่อตั้งขึ้นพร้อมกับมหาวิทยาลัยเมื่อปี พ.ศ. 2541 เป็นสำนักวิชาแรกของมหาวิทยาลัยแม่ฟ้าหลวง เป็นสถาบันการศึกษาด้านวิทยาศาสตร์ ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี ระดับปริญญาโท และระดับปริญญาเอก นอกจากนี้ยังจัดการเรียนการสอนสาขาวิทยาศาสตร์พื้นฐานให้กับนักศึกษาในสำนักวิชาต่าง ๆ อีกด้วย ตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย

ประวัติ 
พ.ศ. 2541 ทางสภามหาวิทยาลัยแม่ฟ้าหลวงได้จัดตั้งสำนักวิชาวิทยาศาสตร์ ขึ้นพร้อมกับมหาวิทยาลัย ซึ่งประกอบด้วยหลักสูตรระดับปริญญาตรี จำนวน 3 หลักสูตร ได้แก่หลักสูตรเทคโนโลยีชีวภาพ หลักสูตรเคมีประยุกต์ หลักสูตรวิศวกรรมวัสดุ หลักสูตรระดับปริญญาโท จำนวน 4 หลักสูตร ได้แก่หลักสูตรเทคโนโลยีชีวภาพ หลักสูตรเคมีประยุกต์ หลักสูตรวิศวกรรมวัสดุ หลักสูตรวิทยาการเชิงคำนวณ หลักสูตรระดับปริญญาเอก จำนวน 4 หลักสูตร ได้แก่หลักสูตรเทคโนโลยีชีวภาพ หลักสูตรเคมีประยุกต์ หลักสูตรวิศวกรรมวัสดุ และหลักสูตรวิทยาการเชิงคำนวณ

สำนักวิชาวิทยาศาสตร์ มหาวิทยาลัยแม่ฟ้าหลวงมีคณาจารย์รุ่นใหม่ที่มีความพร้อมในการสอนโดยใช้ภาษาอังกฤษเป็นสื่อและมีประสบการณ์ในการทำงานวิจัย เราจึงพร้อมที่จะทำงานวิจัยที่ค้นคว้าเพื่อตอบสนองต่อความต้องการทั้งในระดับภูมิภาค ชาติและนานาชาติ นอกจากนี้สำนักวิชาวิทยาศาสตร์ยังให้บริการวิชาการแก่สังคมและไม่ลืมที่จะอนุรักษ์วัฒนธรรม และสิ่งแวดล้อมอีกด้วย

หลักสูตร 
{| class="toccolours" width = 100%
|-
! colspan = "3" style = "background: #FF0000; color: white; " | หลักสูตรที่เปิดสอนในสำนักวิชาวิทยาศาสตร์ มหาวิทยาลัยแม่ฟ้าหลวง</span>
|-

 การจัดการศึกษา 
สำนักวิชาวิทยาศาสตร์จัดการศึกษาในระดับปริญญาตรี ปริญญาโท และปริญญาเอก ตามระบบหน่วยกิต แบบทวิภาค โดยใน 1 ปีการศึกษาจะแบ่งออกเป็น 2 ภาคการศึกษา คือ ภาคเรียนที่ 1 เริ่มต้นช่วงเดือนสิงหาคมและสิ้นสุดลงช่วงเดือนธันวาคม และภาคเรียนที่ 2 เริ่มต้นช่วงเดือนมกราคมและสิ้นสุดลงในช่วงเดือนพฤษภาคม และอาจมีการศึกษาภาคฤดูร้อนเพิ่มเติม ในหลักสูตรวิทยาศาสตรบัณฑิต จะใช้เวลาศึกษา 4 ปี แบ่งเป็นการศึกษาในหมวดวิชาศึกษาทั่วไปและวิชาแกนในช่วง 1 ปีแรก และการศึกษาในวิชาเฉพาะบังคับตามหลักสูตร วิชาเฉพาะเลือกต่าง ๆ ภายในหลักสูตร และวิชาเลือกเสรีรวมระยะเวลา 3 ปี และอาจมีการฝึกงานภาคฤดูร้อนหรือฝึกงานแบบสหกิจศึกษาเพิ่มเติม ในหลักสูตรวิทยาศาสตรมหาบัณฑิตและหลักสูตรปรัชญาดุษฎีบัณฑิต ใช้เวลาศึกษา 2 ปี แบ่งเป็นการศึกษาในวิชาเอกบังคับ วิชาเอกเลือก สัมมนา และวิทยานิพนธ์การรับสมัครดูบทความหลักที่: การรับบุคคลเข้าศึกษาในสถาบันอุดมศึกษาปริญญาตรีการเข้าศึกษาต่อระดับปริญญาตรีที่สำนักวิชาวิทยาศาสตร์ มหาวิทยาลัยแม่ฟ้าหลวง จะทำการรับสมัครและคัดเลือกผ่านระบบ TCAS โดยแบ่งการรับเป็น 5 รอบ สำหรับรายละเอียดสาขาวิชา เกณฑ์การรับสมัคร และเกณฑ์การคัดเลือกจะเป็นไปตามประกาศของสำนักทะเบียนและประมวลผล มหาวิทยาลัยแม่ฟ้าหลวง

รอบที่ 1 – Portfolio

 โครงการรับตรงสำนักวิชา
 โครงการเครือข่ายครูแนะแนว
 โครงการพิเศษเพื่อส่งเสริมเด็กดีมีที่เรียน
 โครงการรับนักเรียนห้องเรียนพิเศษเน้นภาษาอังกฤษ
 โครงการทุนการศึกษาสิงห์ปาร์คเชียงราย
 โครงการรับนักเรียนผู้พิการเข้าศึกษา
 โครงการรับผู้สำเร็จการศึกษาจากโรงเรียนนานาชาติในประเทศไทย และจบจากต่างประเทศหรือเทียบเท่า
 โครงการพิเศษเพื่อนักเรียนในเขตพัฒนาพิเศษเฉพาะกิจจังหวัดชายแดนใต้

รอบที่ 2 – โควตา

 โครงการโควต้า 17 จังหวัดภาคเหนือ

รอบที่ 3 – รับตรงร่วมกัน

รับสมัครนักเรียนทั่วไป ดำเนินการรับสมัครโดยสมาคมที่ประชุมอธิการบดีแห่งประเทศไทย (ทปอ.) ผ่านเว็บไซต์ของ ทปอ. พร้อมกันทั่วประเทศ

รอบที่ 4 – Admission

รับสมัครนักเรียนทั่วไป ดำเนินการรับสมัครโดย ทปอ. ผ่านเว็บไซต์ของ ทปอ. พร้อมกันทั่วประเทศ คะแนนที่ใช้ในการคัดเลือกจะใช้ผลคะแนน GAT PAT1 และ PAT2

รอบที่ 5 – รับตรงอิสระ

จำนวนรับขึ้นกับจำนวนผู้ที่ผ่านการคัดเลือกในรอบที่ 1-4ปริญญาโทการเข้าศึกษาต่อระดับปริญญาโทที่สำนักวิชาวิทยาศาสตร์ มหาวิทยาลัยแม่ฟ้าหลวง ต้องสำเร็จการศึกษาหรือกำลังศึกษาในภาคการเรียนสุดท้าย ระดับปริญญาตรี และต้องมีผลการสอบภาษาอังกฤษตามเกณฑ์ที่มหาวิทยาลัยกำหนด ซึ่งรายละเอียดสาขาวิชา เกณฑ์การรับสมัคร และเกณฑ์การคัดเลือกจะเป็นไปตามประกาศของมหาวิทยาลัยแม่ฟ้าหลวงปริญญาเอก'''

การเข้าศึกษาต่อระดับปริญญาเอกที่สำนักวิชาวิทยาศาสตร์ มหาวิทยาลัยแม่ฟ้าหลวง ต้องสำเร็จการศึกษาหรือกำลังศึกษาในภาคการเรียนสุดท้ายระดับปริญญาตรีและปริญญาโท และต้องมีผลการสอบภาษาอังกฤษตามเกณฑ์ที่มหาวิทยาลัยกำหนด ซึ่งรายละเอียดสาขาวิชา เกณฑ์การรับสมัครและเกณฑ์การคัดเลือกจะเป็นไปตามประกาศของมหาวิทยาลัยแม่ฟ้าหลวง

คณบดี 
ทำเนียบคณบดีสำนักวิชาวิทยาศาสตร์ มหาวิทยาลัยแม่ฟ้าหลวง

ดูเพิ่ม 

 มหาวิทยาลัยแม่ฟ้าหลวง
 รายชื่อคณะวิทยาศาสตร์ในประเทศไทย

อ้างอิง

แหล่งข้อมูลอื่น 

 เว็บไซต์มหาวิทยาลัยแม่ฟ้าหลวง
 เว็บไซต์สำนักวิชาวิทยาศาสตร์ มหาวิทยาลัยแม่ฟ้าหลวง